My naam is Ben Greeff en ek bly in Nylstroom of te wel Modimolle. Ek en ‘n kollega het in November 2010 begin met die uitroei van uitheemse plante en bomein en om die Klein Nyl rivier wat die bo-loop van die Nylsvlei uitmaak. Die Nylsvlei is ‘n geregistreerde RAMSAR gebied maar die besoedeling van ons riviere bedreig nie net die akwatiese lewe nie, maar ontneem die gemeenskap vanNylstroom en omgewing van een van ons waardevolste natuurlike bates. Soos julle ook in julle praatjie vanaf die KKNK opgemerk het, is die gemeenskap maar redelik apaties teenoor die hele situasie en kry ons weinig samewerking of ondersteuning in ons projek. Die potensiaal van die rivier en omliggende landskap is ongelooflik en skep soveel moontlikhede vir rekreasie en opvoedkunde innatuurlewe. Die probleem is egter dat die rivier deur rou riool en afvalbesoedel word en dat ons geen wetstoepassing kan aktiveer nie. Dis hier waarons dringend hulp nodig het. As ons net genoeg druk op die plaaslike owerheid kan plaas om hulle verantwoordelikheid in die verband na te kom, kan ons die saak wen en vordering maak.
Net vir interresantheid wil ek graag vir jou noem dat ons eerskomende Donderdag ‘nbesoek ter plaatse het saam met beamtes van EMLIFE om maniere te ondersoek om die besoedeling in die rivier en rioolplaas aan te spreek. Dit behels kortliks die toedien van kleiballe wat met effektiewe mikro organismes behandel is in die rivier en dorpsdam. Die balle gaan le in die slik en omdat die mikro organisms anerobies is, begin hulle dan onder die water op die besoedeling te teer en alle bakteriee af te takel. Die langtermyn doelwit is om die hele rioolsisteem met hierdie mikro organismes te besmet en so die balans in die natuur te proberherstel.
Ons is baie dankbaar vir julle inisiatief en wil ons dorp as deel van die DROOM projek registreer. Daar is baie ervarings wat ons die afgelope tyd ryker geword het en sal graag meer van ons doen en late met jou wild eel. Ongelukkig is ons portefeulje te groot om deur ons server hanteer te word want ons het ‘n paar mooi before en after foto’s waarmee ons graag spog want ons glo ons het met ‘n handjie vol mense ‘n moerse verskil gemaak en al is daar nog baie werk, glo ek ons kinders sal weer in die Nyl rivier kan swem.